Installere makroer i Word

Her er en kort guide på hvordan man installerer og kjører makroer i Word.

# Åpne Visual Basic

Trykk **Alt-F11** for å åpne Visual Basic.


|  |
| --- |
| Hvis du ikke ønsker å bruke hurtigtaster, høyreklikk på båndet og velg «Tilpass båndet»:    I høyre kolonne, huk av for valget «Utvikler»:    Utvikler-fanen vil da bli synlig. Knappen lengst til venstre åpner Visual Basic: |

# Importer fil


I venstre kolonne i Visual Basic bør du ha et Project-vindu(trykk evt. **Ctrl-R** for å åpne det).

*Obs: Har du tidligere importert en eldre versjon av makroene, slett de før du importerer nye.*



Finn prosjektet «Normal», høyreklikk og velg «Import File…»:



Bla gjennom til .bas-filen du ønsker å importere, og klikk Åpne.




Du vil se at den importerte filen havner i mappen Modules (navnet avhenger av hvilke makroer du har importert). Du kan nå lagre og lukke Visual Basic.


# Kjør makro

Trykk **Alt-F8** for å åpne listen over makroer.

Hvilke makroer du har tilgjengelig vil variere ut i fra hva du har installert (eller selv laget). Velg ønsket makro og trykk Kjør.




Du kan også finne dette Makroer-vinduet som et valg på Utvikler-fanen (se punkt 1 for hvordan du får denne fanen):



# Supertips: Legg til makroer som knapper på båndet


Det er mulig å legge til makroer som egne knapper på båndet. Det kan være veldig praktisk.

Høyreklikk på båndet, og velg «Tilpass båndet…»:



Du får da opp et vindu med to lister. I den venstre listen kan du finne makroene ved å velge «Makroer» fra nedtrekksmenyen. I den høyre listen kan du navigere til fanen du ønsker å legge til makroene på (eller lage en ny fane). Jeg anbefaler å lage en ny gruppe for makroene.

Legg til makroene i gruppen ved å markere de i den venstre listen og trykk «Legg til >>».



Tips: Det er mulig å gi egne navn til de nye knappene ved å velge «Gi nytt navn…». På samme sted kan du også endre ikon. Det kan gjøre det mer oversiktlig på båndet:

